user
အစွန်းချွတ်ဆေးက အသက်အန္တရာယ်ထိ ဖြစ်နိုင်လား။ အန္တရာယ်မဖြစ်အောင် ဘယ်လိုသုံးရမလဲ။ အချက်များရေး၍ ဖော်ပြပေးပါ။
assistant
အစွန်းချွတ်ဆေးက အသက်အန္တရာယ်ဖြစ်နိုင်ပါတယ်။ အစွန်းချွတ်ဆေး (Bleach) ကို အိမ်တော်တော်များများမှာ အစွန်းတွေချွတ်ဖို့သုံးတယ်။ အဓိကအားဖြင့် နှစ်မျိုးရှိတယ်။ ကလိုရင်းပါတဲ့ အစွန်းချွတ်ဆေးနဲ့ မပါတဲ့အစွန်းချွတ်ဆေး။ ကလိုရင်းပါတာကို ကြွေချေးချွတ်တာ၊ ကြမ်းတိုက်တာ၊ အိမ်သာဆေးတာမှာသုံးတယ်။ ကလိုရင်းမပါတာကို အင်္ကျီအဝတ်အစားတွေ အစွန်းချွတ်တာမှာသုံးတယ်။ ကလိုရင်းပါတဲ့ အစွန်းချွတ်ဆေးတွေက ပိုပြင်းထန်တယ်၊ ပိုအဆိပ်အတောက်ဖြစ်စေတယ်။
ရေချိုးခန်းထဲမှာသုံးတဲ့ အစွန်းချွတ်ဆေးဆိုရင်တော့ ကလိုရင်းပါတာများတယ်။ အစွန်းချွတ်ဆေးဟာ စားတဲ့ဂုဏ်သတ္တိရှိတယ်။ သူနဲ့ထိတဲ့နေရာတွေအကုန်လုံးကို စားတယ်။ သတ္ထုပစ္စည်းတွေတောင် စားနိုင်စွမ်းရှိတယ်။ အရေပြားထိရင် အရေပြားကိုစားတယ်။ မျက်လုံးတွေ ပါးစပ်တွေဆိုလည်း စားတာပဲ။ ဒါကြောင့် ထိတဲ့နေရာတိုင်းက စပ်ဖျင်းဖျင်းဖြစ်ကျန်ခဲ့တာ။ အဲဒါအပြင် သူ့ကိုအသုံးပြုနေချိန်မှာ အဆိပ်ငွေ့တွေထွက်နိုင်တယ်။ အဲဒီအဆိပ်ငွေ့တွေဟာ လက်တွေ၊ မျက်စိတွေ၊ အသက်ရှူလမ်းကြောင်းတွေကို စားနိုင်တာကြောင့် သေတဲ့အထိ ဖြစ်နိုင်တယ်။ အစွန်းချွတ်ဆေးအဆိပ်သင့်မှုအတော်များများက ဒီကနေထွက်လာတဲ့ အငွေ့တွေကို ရှူသွင်းမိတာကြောင့်ပါ။ 

အစွန်းချွတ်ဆေးအသုံးပြုတဲ့အခါ
- လေဝင်လေထွက်ကောင်းတဲ့ နေရာမှာပဲသုံးရမယ်။ ထွက်လာတဲ့ဓာတ်ငွေ့က ရှူမိရင် အဆုတ်ထိမယ်။ မျက်စိထိရင် မျက်စိစပ်မယ်။ အရေပြားတွေထိရင် အရေပြားတွေစပ်မယ်။
- အိမ်သာတွေ ရေချိုးခန်းတွေမှာလုပ်ရင် တံခါးတွေဖွင့်ထားရမယ်။
- ခဏခဏမသုံးနဲ့။ အဲဒီအစား ဆပ်ပြာနဲ့တိုက်လည်း တူတူပဲ။ ဒါကိုတော့ တစ်လမှတစ်ခါလောက်ပဲသုံးပေါ့။
- ရောတဲ့အခါ အညွှန်းအတိုင်း သေချာရော။ ပိုကောင်းအောင်ဆိုပြီး များများထည့်တာမျိုးမလုပ်ရဘူး။
- အစွန်းချွတ်ဆေးတွေကို တခြားဓာတုပစ္စည်းတွေနဲ့ ရောမသုံးနဲ့။
- မျက်မှန်၊ လက်အိတ်၊ မျက်နှာကာတွေ အသုံးပြုရမယ်။ လက်အိတ်က ရာဘာလက်အိတ်အထူကြီးတွေကို သုံးရမယ်။
- ရေချိုးခန်းထဲမှာမို့ တုံးလုံး မလုပ်ရဘူး။ အသားတွေကို တတ်နိုင်သမျှ ကာကွယ်ထားရမယ်။
- ကလေးတွေနဲ့ ဝေးဝေးထားရမယ်။

အစွန်းချွတ်ဆေးနဲ့ထိတွေ့မိရင်
မျက်လုံး - ရေနဲ့ အကြာကြီးဆေးပေးရမယ်။ အနည်းဆုံး ၁၅မိနစ်လောက်ထိ သေချာဆေးပေးရမယ်။ မျက်ကပ်မှန်တပ်ထားရင် ချက်ခြင်းချွတ်ရမယ်။
အရေပြား - ပေသွားတဲ့နေနရာတွေကို ရေနဲ့ ၁၅မိနစ်လောက် သေချာဆေးပေးရမယ်။
ရှူမိရင် - လေသန့်ရတဲ့နေရာကို မြန်မြန်သွားရမယ်။ လဲကျနေတယ်သတိလစ်နေတယ်ဆိုလည်း မြန်မြန်ရွှေ့ရမယ်။